BMW M3

BMW M3 – sportinė BMW 3 serijos versija, gaminama BMW automobilių sporto divizijos BMW M. M3 modeliai buvo gaminami E30, E36, E46 ir E90/E92/E93 BMW 3 serijos kėbuluose. Parduodamas kupė, sedano ir kabrioleto kėbulų tipuose. Nuo paprastos 3 serijos automobilių skiriasi galingesniu varikliu, patobulinta pakaba, stabdžių sistema, pridėtais aerodinamikos elementais ir interjero bei eksterjero akcentais su „M“ emblema. 2013 m. liepos 5 d. buvo pagamintas paskutinis M3 kupė. Sedanai išliks su M3 pavadinimu, tačiau kupė modelius pakeis naujasis M4.

E30 M3 

Standartinio E30 M3 variklis su katalizatoriumi turėjo 192 AG (143 kW) ir 197 AG (147 kW) be jo.

„Evolution“ modeliai turėjo 217 AG (162 kW). „Evolution“ modeliai taip pat turėjo didesnius ratus, plonesnius galinius ir šoninius langų stiklus, lengvesnį bagažinės dangtį, gilesnį priekinį bamperį ir papildomą galinį oro aptaką.

Vėliau buvo sukurtas „Sport Evolution“ modelis, kuris turėjo 2,5 l darbinio tūrio variklį, kurio galia siekė 235 AG (175 kW). Vietoj priekinių rūko žibintų buvo sumontuoti stabdžių aušinimo kanalai. Buvo pagaminta 600 „Sport Evolution“ modelių.

Per aštuonerius E30 M3 gamybos metus buvo pagaminti 16 202 automobiliai, tarp jų 787 kabrioletai.

Autosportas 

E30 M3 buvo naudojamas tiek gamyklinėje BMW automobilių sporto komandoje, tiek privačiose komandose. Automobilis sėkmingai konkuravo su kita technika tokiose lenktynių serijose kaip „Deutsche Tourenwagen Meisterschaft“, „British Touring Car Championship“, „European Touring Car Championship“, „World Touring Car Championship“. E30 M3 pergalingai baigė „Guia Race“, „24 Hours Nürburgring“ ir „Spa 24 Hours“ lenktynes.

E30 buvo naudojamas ir kaip ralio automobilis. Pasaulio ralio čempionate dalyvavo nuo 1987 iki 1989 metų. Vėliau į M3 buvo sumontuota 6 pavarų mechaninė dėžė. Su ja automobilis galėjo išvystyti 295 AG. Žvyrinėje ralio trasoje M3 nebuvo konkurencingas visais ratais varomai technikai, bet buvo labai efektyvus asfaltiniuose ruožose.

E30 charakteristika 
 (2,3 L-16v I4) – 143 kW; 192 AG − 0–62 mph: 6,9 s. Didžiausias greitis: 146 mph (235 km/h)
 (2,3 L-16v I4) – 158 kW; 212 AG − 0–62 mph: 6,7 s. Didžiausias greitis: 149 mph (240 km/h)
 (2,5 L-16v I4) – 175 kW; 235 AG − 0–60 mph: 6,1 s. Didžiausias greitis: 154 mph (248 km/h)

Svarbiausios pergalės automobilių sporte

Čempionatai 
 World Touring Car Championship; 1 titulas (1987)
 European Touring Car Championship; 2 titulai (1987 ir 1988)
 British Touring Car Championship; 2 titulai (1988 ir 1991)
 Italia Superturismo Championship; 4 titulai (1987, 1989, 1990 ir 1991)
 Deutsche Tourenwagen Meisterschaft; 2 titulai (1987 ir 1989)
 Australian Touring Car Championship; 1 titulas (1987)

Lenktynės 
 Guia Race; 5 pergalės (1987, 1988, 1991, 1992 ir 1993)
 24 Hours Nürburgring; 5 pergalės (1989–1992)
 Spa 24 Hours; 4 pergalės (1987, 1988, 1990 ir 1992)
 Pasaulio ralio čempionatas; 1 pargalė (Korsikos ralis, 1987)

E36 M3 

E36 M3 debiutavo 1992 m. vasario mėn., o automobilį buvo galima įsigyti tų pačių metų lapkričio mėnesį. Tai buvo pirmasis M3 su I6 varikliu. 3,0 l S50 variklis turėjo 210 kW galios.

Iš pradžių buvo galima įsigyti tik kupė modelį. 1994 metais BMW pristatė kabrioleto ir sedano versijas.

Per aštuonerius E36 M3 gamybos metus buvo pagaminti 71 242 automobiliai, tarp jų 46 525 kupė, 12 114 kabrioletai ir 12 603 sedanai. Sedanų gamyba buvo nutraukta 1997 m. gruodžio mėn.; kupė modeliai nebegaminami nuo vėlyvųjų 1998 m.; kabrioletai nuo 1999 m. gruodžio mėnesio.

E36 specialūs modeliai 

Buvo išleisti šeši specialūs E36 M3 modeliai: M3 Euro-Spec, M3 LTW, M3 GT, M3 GT-R, M3-R ir M3 GT2.

M3 Euro-Spec 

M3 Euro-Spec buvo specialus modelis, skirtas Kanados rinkai. Iš viso buvo pagaminti 45 automobiliai, kurių kiekvieno bazinė kaina siekė 59 900$. Visi automobiliai turėjo 3,0 l darbinio tūrio I6 variklį, kurio galia siekė 210 kW (282 hp).

M3 GT 

M3 GT buvo Europos rinkai skirtas ribotos gamybos modelis, gamintas 1995 metų vasario-birželio mėnesiais. Buvo pagaminti 356 automobiliai, iš jų 50 skirti Didžiosios Britanijos rinkai.

M3 GT buvo 30 kg lengvesnis už standartinį M3, o jo didžiausias greitis buvo 275 km/h.

E36 charakteristika

E46 M3 

E46 M3 buvo pristatytas 2000 m. spalio mėnesį, kartu su nauju 3,2 l darbinio tūrio S54 varikliu. Tuo metu šis variklis buvo pats galingiausias iš visų BMW pagamintų variklių. Jo galia siekė 343 AG (256 kW) ir 365 Nm. Automobilis buvo gaminamas kupė ir kabrioleto kėbuluose.

E46 M3 buvo galima įsigyti su standartine 6 pavarų „Getrag“ transmisija arba su „SMG drivelogic“ pusiau automatine transmisija. Ribotuvas variklio apsukas ribojo iki 8 000 aps/min.

E46 charakteristika

E46 specialūs modeliai 
Buvo gaminami trys specialūs E46 M3 modeliai: M3 CSL, M3 GTR V8, M3 CS.

M3 GTR 
Pirmasis E46 GTR buvo pagamintas 2001 m. vasarį. Automobilis turėjo 4,0 l darbinio tūrio V8 variklį, kurio galia siekė 368 kW; 493 AG. M3 GTR automobiliai sėkmingai dalyvavo American Le Mans Series serijos lenktynėse. Po 2001 m. lenktynių sezono BMW pardavė 10 gatvėms skirtų GTR modelių. Kiekvieno jų kaina siekė 250 000 eurų. Dėl 2002 m. taisyklių pakeitimų M3 GTR daugiau nebegalėjo dalyvauti šios serijos lenktynėse.

Nuo 2003 m. automobiliais lenktyniaujama tokiose lenktynėse kaip 24 Hours Nürburgring, 24 Hours Spa.

M3 CSL 
BMW M3 CSL buvo gaminamas tik 2004 metais, per kuriuos buvo pagaminti 1 400 vienetai. CSL niekada nebuvo išleistas į Šiaurės Amerikos rinką, o automobiliai buvo gaminami tik dviejų spalvų – pilkos sidabrinės ir juodo safyro.

M3 CSL svoris yra 1385 kg, 110 kg mažesnis nei įprasto M3. Kuriant CSL buvo panaudota daug BMW F1 svorio mažinimo technologijų. Buvo pašalintas didelis kiekis garso izoliacijos, elektrinės sėdynės, navigacijos sistema.

M3 CS 

M3 CS yra 2005 metais BMW pristatytas 4 000$ vertės patobulinimų paketas, paimtas iš M3 CLS. Paketą sudaro:
 19 colių skersmens aliumininiai ratlankiai, kurių kiekvieno svoris 12 kg.
 Patobulintos spyruoklės.
 CSL vairo kolonėlė.
 Didesnis priekinis rotorius.
 Vairas ir rankinis stabdis, pagaminti iš alkantaros medžiagos.

E90/92/93 M3 

Ketvirtoji BMW M3 generacija buvo pristatyta 2007 metų Ženevos automobilių parodoje.

Kartu su automobiliu buvo pristatytas naujas BMW S65 variklis, kurio galia siekė 309 kW (414 AG), didžiausias sukimo momentas 400 Nm. Šešių pavarų mechaninė transmisija buvo standartinės komplektacijos dalis.

Šaltiniai 

M3
Sportiniai automobiliai
Lenktyniniai automobiliai‎